SF วิ่งสวนตลาดฯ พุ่งแรงกว่า 6% ทุบสถิติ “ออลไทม์ไฮ” โบรกฯคาดกำไรปี 60 โตแกร่ง
SF วิ่งสวนตลาดฯ พุ่งแรงกว่า 6% ทุบสถิติ "ออลไทม์ไฮ" โบรกฯคาดกำไรปี 60 โตแกร่ง โดยปิดตลาดภาคเช้า ราคาอยู่ที่ 9.60 บาท บวก 0.55 บาท หรือ 6.08% สูงสุดที่ 9.70 บาท ต่ำสุดที่ 9.10 บาท มูลค่าซื้อขายที่ 153.32 ล้านบาท
14 ก.พ. 2561

ผู้สื่อข่าวรายงานว่า หุ้นบริษัท สยามฟิวเจอร์ ดีเวลอปเมนท์ จำกัด (มหาชน) หรือ SF ปิดตลาดภาคเช้า ราคาอยู่ที่ 9.60 บาท บวก 0.55 บาท หรือ 6.08% สูงสุดที่ 9.70 บาท ต่ำสุดที่ 9.10 บาท มูลค่าซื้อขายที่ 153.32 ล้านบาท ขณะที่ดัชนีตลาดหุ้นไทยโดยรวมลบ 0.03%

ทั้งนี้ราคาหุ้น SF ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 17 ธ.ค. 2545 
ด้าน บล.ซีไอเอ็มบี ระบุในบทวิเคราะห์ (5 ก.พ.) แนะนำ “ถือ” ราคาเป้าหมาย 9 บาท/หุ้น โดยไตรมาส 4/60 คาดการณ์ว่ากำไรปกติจะโตแข็งแกร่งที่ 41% จากปีก่อน จากการเปิด Marketplace Nanglinchee และการขยายส่วน Food Walk ของเมกาบางนา ขณะที่ปัจจัยขับเคลื่อนกำไรสำหรับปี 61 คือการต่อสัญญาระยะสั้นที่เมกาบางนา และการรับรู้รายได้เต็มปีของส่วนที่ขยายใหม่ และการเปิดตัวพื้นที่ใหม่
อย่างไรก็ตามเราตัดประมาณการ EpS ปี 61-62 ลง 7.7-9.5% เพื่อสะท้อนการปรับเปลี่ยนของโครงการเช่า leasable project ที่มีการปรับปรุงและการเลิกเช่าก่อนกำหนด ซึ่งชอบหุ้นเนื่องจากแนวโน้มความชัดเจนของรายได้ earnings visibility แต่คิดว่าราคาได้สะท้อนมูลค่าเต็มแล้ว
โดยลดคำแนะนำเป็น “ถือ” และตัดราคาเป้าหมายเป็น 9.00 บาท เห็น upside คาดกำไรปี 63 จากโรงแรมและออฟฟิศใน Mega City
 
 